Toshkentda dzyudo bo‘yicha O‘zbekiston chempionati o‘tkaziladi

2014-yilning 31-mart va 1-aprel kunlari Toshkentdagi “O‘zbekiston” sport saroyida dzyudo bo‘yicha erkaklar va ayollar o‘rtasida mamlakat chempionati bellashuvlari o‘tkaziladi. Bu haqda O‘zbekiston Milliy Olimpiya qo‘mitasi matbuot xizmati xabar berdi.

Mazkur musobaqa orqali joriy yil terma jamoa tarkibida xalqaro maydonlarda o‘tadigan nufuzli musobaqalarda O‘zbekiston sharafini himoya qiladigan sportchilar saralab olinadi.
O‘zbekiston dzyudo federatsiyasi matbuot xizmatidan ma’lum qilinishicha, bu yildan e’tiboran har bir jamoa to‘rttadan sportchini ro‘yxatga kiritishi mumkin.
Mamlakat chempionatining ochilish marosimi 31-mart kuni soat 16:30 da boshlanadi.